Daily View 01.09.2021
1 กันยายน 2564

ปัจจัยต่างประเทศ รายงานตัวเลข PMI ภาคการผลิตของจีนเดือนสิงหาคมออกมาที่ระดับ 50.1 จุดต่ำกว่าคาดและต่ำกว่าเดือนก่อนเล็กน้อย ซึ่งยังสูงกว่าระดับ 50 แสดงถึงเศรษฐกิจจีนยังมีแนวโน้มขยายตัวในระยะข้างหน้าแต่อาจจะเติบโตในอัตราที่ชะลอตัวลง ขณะที่ตัวเลข PMI ภาคบริการออกมา 47.5 จุดต่ำกว่าระดับ 50 จุดแสดงถึงภาคบริการที่หดตัวลง ทั้งนี้หากเราไปดู Indicator พื้นฐานทางเศรษฐกิจจีนสำคัญผ่าน 6 มิติ 1) ด้านการเติบโต (Industrial production, Retail sales, Fixed asset investment, Export) 2) ด้านตลาดแรงงาน (Unemployment rate) 3) ด้าน Credit condition (M2 growth) 4) ด้านเงินเฟ้อ (CPI,PPI) 5) ด้าน Financial stability (ราคาบ้านใน 70 เมือง) 6) ด้านอัตราแลกเปลี่ยน พบว่าโดยรวมแล้วยังถือว่าอยู่ในระดับที่แบงค์ชาติจีนสามารถคงอัตราการดำรงเงินสำรอง (Reserve Requirement Ratio หรือ RRR) และประเมินแนวโน้มต่อไปอีกสักระยะก่อนได้ อย่างไรก็ตามหากทางแบงค์ชาติจีนเลือกตัดสินใจประกาศลด RRR ลงต่อเป็นเดือนที่สองติดต่อกัน หลังจากเพิ่งประกาศลดไปในเดือนที่แล้ว (ก.ค.) อาจถือเป็นการส่งสัญญาณว่ารัฐบาลจีนเริ่มหันกลับมาดำเนินนโยบายการเงินแบบผ่อนคลายต่อเนื่องอีกครั้ง ซึ่งจะช่วยหนุน sentiment บวกให้แก่ตลาดหุ้นจีนด้วย ขณะที่ทางฝั่งสหรัฐฯ ติดตามตัวเลขการจ้างงานนอกภาคเกษตรเดือนส.ค.ในวันศุกร์นี้ ถ้าตัวเลขไม่ออกมาอ่อนแอกว่าที่ตลาดคาดมาก เรายังมองว่า Fed จะไม่เลื่อนการทำ QE Tapering ซึ่งเราคาดว่าน่าจะเริ่มทำในเดือนพ.ย.นี้ 
ปัจจัยภายในประเทศ วันนี้จะเป็นวันแรกของการเริ่มคลายล็อกดาวน์ตามที่ศบค. ประกาศ หนุนกลุ่มหุ้น reopening play ต่อเนื่องในระยะสั้น อย่างไรก็ตามเราคาดว่ากลุ่มหุ้นที่ได้มีการปรับตัวขึ้นแรงไปแล้วน่าจะเริ่มมี upside จำกัด และนักลงทุนอาจมีการหมุนไปลงทุนกลุ่มหุ้นที่ยังปรับตัวขึ้นไม่มากแทน ทั้งนี้สิ่งที่เราต้องติดตามต่อไปคือ 2 สัปดาห์หลังจากนี้ จำนวนผู้ติดเชื้อใหม่รายวันจะกลับมาเพิ่มขึ้นอีกหรือไม่ ถ้าเร่งตัวกลับมาทะลุ 20,000 รายต่อวันเมื่อไหร่ จะเป็น sentiment กดดันตลาดหุ้นไทยอีกครั้ง โดยเฉพาะกลุ่ม reopening play ที่ปรับตัวขึ้นมาได้ดีในช่วง 1-2 สัปดาห์ที่ผ่านมา
มุมมองตลาดหุ้น/ กลยุทธ์การลงทุน วันนี้คาด SET 1,630 +/- หุ้นแนะนำ TRUE
1) TRUE (ราคาพื้นฐาน 3.66  บาท) ราคาหุ้นได้สะท้อนกำไรและกระแสเงินสดที่ฟื้นตัวช้าไปแล้ว ขณะที่มี upside risk จากการคุมต้นทุนที่ดีขึ้นและการร่วมมือกับ NT โดยหุ้นยังถือว่า laggard ในกลุ่ม
รายงานตัวเลขเศรษฐกิจ 
วันพุธ ติดตาม ตัวเลขส่งออกของเกาหลีใต้เดือน ส.ค. คาด +35.7% YoY (เร่งตัวขึ้นจากเดือนก่อนหน้าที่ +29.6% YoY) ตัวเลข Caixin Manufacturing PMI ของจีนเดือน ส.ค. คาดทรงตัว MoM ที่ 50.2 จุด ตัวเลข Markit Manufacturing PMI ของเยอรมันเดือน ส.ค. คาด -4.8% MoM เป็น 62.5 จุด ตัวเลขการจ้างงานภาคเอกชนของสหรัฐฯ โดย ADP เดือน ส.ค. คาด +6.38 แสนตำแหน่ง (เทียบเดือนก่อนที่ 3.3 แสนตำแหน่ง) ตัวเลข ISM Manufacturing PMI ของสหรัฐฯ เดือน ส.ค. คาด -1.7% MoM เป็น 58.5 จุด  และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลข Factory order ของสหรัฐฯ เดือน ก.ค. คาด +0.3% MoM และตัวเลขการขอรับสวัสดิการว่างงานของสหรัฐฯรายสัปดาห์คาด 3.45 แสนคน (-2.3% WoW)
วันศุกร์ ติดตาม ตัวเลข Caixin Service PMI ของจีนเดือน ส.ค. คาด -1.6% MoM เป็น 54 จุด ตัวเลข Markit Service PMI ของยูโรโซน เดือน ส.ค. คาดทรงตัว MoM ที่ 59.7 จุด ตัวเลข Retail sales ของยูโรโซน เดือน ก.ค. คาด +0.2% MoM และ +5.2% YoY ตัวเลข Non-farm payroll ของสหรัฐฯ เดือน ส.ค. คาด 7.28 แสนตำแหน่ง (เทียบเดือนก่อนที่ +9.43 ตำแหน่ง) ขณะที่อัตราการว่างงานของสหรัฐฯ เดือน ส.ค. คาด 5.2% (ลดลงจากเดือนก่อนที่ 5.4%) ตัวเลขค่าจ้างรายชั่วโมงของสหรัฐฯ เดือน ส.ค. คาด +4% YoY ตัวเลข Job participation rate เดือน ส.ค. คาดทรงตัว MoM ที่ 61.7% และตัวเลข ISM Non-manufacturing PMI ของสหรัฐฯ เดือน ส.ค. คาด -3.6% MoM เป็น 61.8 จุด